Primarul general al Capitalei, Nicușor Dan, i-a retras toate atribuțiile viceprimarului PNL Stelian Bujduveanu, au declarat, pentru "România liberă", surse din cadrul Primăriei Municipiului București (PMB).
Atribuțiile lui Bujduveanu vor fi preluate de către edilul-șef.
Printre altele, viceprimarul PNL se ocupa de Societatea de Transport București (STB) și Administrația Străzilor.
Aceleași surse ne-au mai menționat că decizia primarului general vine ca o răzbunare pe liberali, după ce aceștia au refuzat de trei ori să aprobe bugetul municipiului București, în forma propusă de Nicușor Dan.
Decizia lui Nicușor Dan vine chiar cu câteva ore înainte ca PSD și PNL să anunțe oficial că îl susțin pe medicul Cătălin Cîrstoiu pentru funcția de primar general.
Citește și: